recursal/SuperWikiNEXT-32B huggingface dataset:
**Landåsbygda** er en bygd med ca. 300 innbyggere i den nordre del av Søndre Land kommune i Innlandet fylke. Bygda ligger på mellom 480 moh. og 575 moh. Det meste av bebyggelsen befinner seg nord og vest for Landåsvatnet. Ved den vestre enden av dette ligger Landåsbygda kirke.

Bygda har dagligvarebutikk, barnehage, skolefritidsordning og montessoriskole fra 1. til 7. klassetrinn.

Landaasen Rehabiliteringssenter er Søndre Lands største private bedrift og ligger ved Landåsvannet. Bedriften har medført at bygdas kvinner hadde sin arbeidsplass i hjembygda, men da under navnet Landaasen Bad- og Rekreasjon. Nå er det stor bredde av fagfolk, som leger, fysioterapeuter og ergoterapeuter, samt sykepleiere, hjelpepleiere, vaktmestre, kokker og renholdspersonale. 
Under krigen var Landaasen okkupert av tyskerne, og her holdt politiskolen til. (Filmen "Strengt hemmelig" fra 2010 omhandler blant annet dette.)

Landåsbygdas høyeste punkt, Venholen, ligger 750 meter over havet og er et attraktivt turmål. Herfra kan man se hele bygda og deler av Synnfjellet. Venholen grenser mot Gjøvik kommune.

Kjente personer fra Landåsbygda
-------------------------------

* Hans Olav Brenner (1978–), norsk programleder
***Restless Souls*** er en amerikansk stumfilm fra 1919, regissert av William C. Dowlan.

Handling
--------

Judith Wingate har giftet seg for rikdom, men ønsker seg kjærlighet, Samtidig har venninnen hennes Marion Gregory giftet seg for kjærlighet, men lengter etter større rikdom. Chester Wingate nekter å gi Judith en skilsmisse, selv om han har en affære og Judith har den velstående Oliver Sloan som elsker.

Marion blir mer og mer utålmodig med ektemannen sin, oppfinneren Hugh Gregory, som lover henne rikdom ved fullføringen av sin nye ubåt-oppfinnelse, på vegne av amerikanske myndigheter. Men ingenting går som planlagt for noen av dem.

Skuespillere
------------

* Alma Rubens som Marion Gregory
* Kathryn Adams som Judith Wingate
* Jack Conway som Hugh Gregory
* Harvey Clark som Chester Wingate
* J. Barney Sherry som Dr. Robert Calvert
* Eugene Burr som Oliver Sloan

Referanser
----------

1. ↑  RESTLESS SOULS
2. ↑  Alan Goble. *The Complete Index to Literary Sources in Film*

Eksterne lenker
---------------

* (en) *Restless Souls* på Internet Movie Database Rediger på Wikidata

* (en) *Restless Souls* på American Film Institute Rediger på Wikidata
Landvik tegnet av John William Edy på hans reise til Norge august/september 1800. Kirken til venstre i bildet er den tidligere middelalderkirken som ble revet i 1823
og erstattet av næværende Landvik kirke.
 Landvik kommune, før innlemmingen av Eide kommune i 1962. (Ekvidistanse=20m. Kartgrunnlag år 2002.)
**Landvik** er en tidligere kommune i Aust-Agder fylke. Landvik formannskapsdistrikt ble opprettet i 1837 og var egen kommune til 1970. 

1. januar 1883 ble kommunegrensene justert da en del av Birkenes (*Gården "Tolleholmen" - gnr.54 i Landvik - nå gnr.124 i Grimstad*) ble overført til Landvik.

En ny justering av kommunegrensene skjedde 1. januar 1962 da Eide (unntatt Gitmarkgårdene) ble tillagt Landvik. Gitmarkgårdene i Eide ble overført til Lillesand. Samtidig ble gården Salveskjenn/Langemyr overført fra Øyestad kommune, og fikk gårdsnummer 80 i Landvik (nåværende gårdsnummer 150 i Grimstad).

1. januar 1971 ble landkommunene Landvik og Fjære slått sammen med Grimstad til storkommunen som utgjør dagens Grimstad. Landvik kommune hadde 2 430 innbyggere i 1967.

Galleri
-------

* Areal (Tolleholmen) overført fra Birkenes til Landvig i 1883.Areal (Tolleholmen) overført fra Birkenes til Landvig i 1883.
* Areal (Salveskjenn) overført fra Øyestad til Landvik i 1962.Areal (Salveskjenn) overført fra Øyestad til Landvik i 1962.
* Landvik kirkeLandvik kirke
* Fra Øvre LandvikFra Øvre Landvik
* ReddalReddal

Eksterne lenker
---------------

* Arkiv etter Landvik kommune på Arkivportalen

|  |  |
| --- | --- |
| Oppslagsverk/autoritetsdata | Store norske leksikon **·** Lokalhistoriewiki **·** VIAF **·** LCCN **·** GeoNames
 |
**Basothoer** har levd i det sørlige Afrika siden rundt det 15. århundre. Basotho–nasjonen (dagens Lesotho) dukket opp fra diplomatiet til Moshoeshoe I som samlet sammen spredte klaner av basotho–opphav som hadde blitt spredt over det sørlige Afrika tidlig i det 19. århundre. De fleste basothoene i dag lever i Sør-Afrika.

Den mest betydelige rollen Moshoeshoe I spilte som diplomat, var hans vennlige gjerninger mot sine slåtte fiender. Han sørget for land og beskyttelse til forskjellige folkeslag, og dette styrket den voksende basothonasjonen. Hans innflytelse og tilhengere vokste med integrasjonen av et antall flyktninger og ofre for difaqane. Innen siste del av 1800–tallet etablerte Moeshoeshoe nasjonen til basothoene. Han var populært kjent som Morena e Moholo/morena wa Basotho (store høvding/basothoenes konge).

Rundt 1830–årene startet europeerne å flytte inn i de indre delene av Sør–Afrika. Det førte til at misjonærer fra forskjellige samfunn satte opp misjonsstasjoner hos forskjellige klaner rundt omkring i landet. Men denne perioden markerte også begynnelsen på konflikten mellom europeere og afrikanere. Afrikanderne, de nederlandsk–språklige folkene av blandet europeisk opphav, møtte basothofolket etter at de slo seg ned i regionen som nå er provinsen Free State som grenser til Lesotho i vest. I et forsøk på å være forberedt på mulige slag, ba Moshoeshoe misjonærene om å komme og bo blant hans folk. Han trodde at på denne måten ville det bli enklere å skaffe seg våpen for å beskytte seg mot europeerne og koranna–folket. De første tre misjonærene var Thomas Arbousset, Eugene Casalis og Constant Gosselin fra Société des missions évangéliques de Paris. De ble plassert i Morija hvor det ble gjort mye arbeid med å skape en ortografi for sotho–språket. Det første trykkeriet ble også etablert her. Casalis fungerte også som rådgiver for kong Moshoeshoe i saker som hadde med europeerne og Kappkolonien å gjøre.

Av strategiske grunner og hovedsakelig for beskyttelse mot afrikanerne, ble basothoene allierte med den britiske Kappkolonien i 1843. I perioden som fulgte fant det sted mange kriger og konflikter mellom basothoene, afrikanderne og britene. Dette skjedde på bakgrunn av økt kolonisering i Afrika av ritene og endringer i kontroll over landområder i Fristatsregionen mellom afrikanderne og britene. Britene annekterte Lesotho, da kalt Basutoland, i 1868, og det førte til britisk styre frem til uavhengigheten den 4. oktober 1966.

Basothoenes tre hovedstammer er Bakoena, Batlokoa og Bataung.

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** Encyclopædia Britannica **·** Encyclopædia Universalis **·** Encyclopædia Universalis **·** LCCN **·** BNF **·** BNF (data)
 |
**David Spangler** (født 7. januar 1945 i Ohio) er en amerikansk klarsynt og «spirituell filosof», som har vært sentral i utviklingen av det opprinnelige idéinnholdet i New Agebevegelsen. 

Han har vært knyttet til Findhorn Foundation i Skottland, og bodde der fra 1970 til 1973. Her skrev han pamfletten *Revelation*, basert på et kanalisert budskap fra ånden «Limitless Love and Truth». En sterkt utvidet versjon utkom i 1976 under tittelen *Revelation, The Birth of a New Age*. Den ble et manifest for Findhorn og er blitt kalt New Agebevegelsens bibel. Spangler tidfester her New Age til sin egen samtid og slår fast at den nye tidsalder kommer som et resultat av både ytre kosmiske krefter og en indre bevissthetsendring. I denne kosmiske visjonen inntar Kristus en helt sentral plass. Spangler forestiller seg ikke Kristus som en konkret person og frelserfigur, men som en kosmisk kraft.

Referanser
----------

1. ↑  Sitat fra Mehren & Skys innledning i antologien *New Age*, 2007. Utdrag fra *Åpenbaring - en ny tidsalders fødsel* (1976) inngår i antologien.

|  |  |
| --- | --- |
| Oppslagsverk/autoritetsdata | Store norske leksikon **·** BIBSYS **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NDL
 |
| Korsangeres stemmeleier |
| --- |
| Kvinner | Menn |
| Toneomfanget til en kor-sopransopran I (S) | Toneomfanget til en kor-tenortenor (T) |
| Toneomfanget til en kor-mezzosopransopran II (mezzosopran) | Toneomfanget til en kor-barytonbaryton |
| Toneomfanget til en kor-altalt (A) | Toneomfanget til en kor-bassbass (B) |

**Bass** (fra latin: *basso* – «dyp») er den dypeste mannsstemmen. I korsammenheng (da spesielt mannskor) deles stemmeleiet inn i første bass (lysest) og andre bass (mørkest).

Variasjoner i en bassoktav
--------------------------

Omfanget av en basstemme er vist i grønt. Gult viser énstrøken C.
De laveste bassangerne ligger generelt på C (to C-er under c'). Flere ekstreme bassangere når lavere enn dette.

Innen opera er den laveste tonen i et standardrepertoar for bass D (Osmin i *Bortførelsen fra Seraillet*), men det er få roller som strekker seg til under F. Selv om Osmins tone er den laveste som er krevet i operarepertoaret, finnes det lavere, både skrevne og uskrevne: for eksempel interpolerer basser tradisjonelt en lav C i duetten «Ich gehe, doch rathe ich dir» i samme opera. Andre valgfrie eller tradisjonelle lave C-er og D-er blir sunget. Den høyeste tonen i bassrepertoaret er a' (Polifemo i Aci, Galatea e Polifemo av Händel); derfor er det få basser som har denne rollen i sitt repertoar.

Referanser
----------

1. ↑  *BBC Cardiff Singer of the world. Baritone and bass.*

Kilder
------

* *BBC Cardiff Singer of the world. Baritone and bass.*
* *BBC Cardiff Singer of the world. The singing voice.*

|  |  |
| --- | --- |
| Oppslagsverk/autoritetsdata | Store Danske Encyklopædi **·** Encyclopædia Britannica **·** Encyclopædia Universalis **·** GND **·** LCCN
 |
Portal: Alternativ behandling

Armbånd fra Power Balance
**Power Balance** er et amerikansk selskap etablert i 2007 som i hovedsak produserer holografiske armbånd.

Armbåndene har vært solgt under påstander om å kunne øke styrke, balanse og fleksibilitet hos den som bærer armbåndet, og har særlig vært populært blant idrettsutøvere. Blant idrettsstjerner som anbefaler bruk av båndet er Formel 1-føreren Rubens Barrichello. I 2010 opplevde selskapet en omsetning på 35 millioner dollar.

I 2010 ble selskapet pålagt av *Australian Competition and Consumer Commission* å innrømme offentlig at de påståtte effektene av armbåndene ikke på noen måte kunne dokumenteres vitenskapelig, og at markedsføringen dermed var ulovlig. I januar 2011 ble selskapet saksøkt i USA for villedende markedsføring. I november 2011 begjærte selskapet seg konkurs etter å ha inngått et forlik som innebar store erstatningsbeløp for selskapet.

Selskapet QuarterInk har importert armbåndene til Norge og de er solgt blant annet gjennom butikkjeden Intersport.

Referanser
----------

1. ↑  Power Balance Arkivert 3. desember 2011 hos Wayback Machine. styrketrening.org
2. ↑  Basketball Stars Sued Over Energy-Bracelet Endorsement Playbook
3. ↑  Power Balance Bracelets Forced to Pay $57 Million, Expected to Close Shop Thirty Mile Zone
4. ↑  Hologram på armen Arkivert 2011-09-15, hos Wayback Machine. forskning.no
5. ↑  Kan dette armbåndet gi deg bedre balanse? TV2
Bryggerikjelen ved det nå nedlagte Restorffs Bryggjarí i 2006.  Foto: Erik Christensen 
**Restorffs Bryggjarí** var et færøysk bryggeri etablert av den dansk-tyske immigranten Martin Christian Restorff i 1849. Bryggeriet lå i Tórshavn, og gikk i arv i slekten, først til sønnen Andreas William Restorff. Bryggeriet solgte kun ølet sitt på Færøyene, men noe ble eksportert til Danmark i små kvanta i de siste årene. I 2002 ble bryggeriet solgt, og i 2005 ble brusproduksjonen avsluttet til fordel for Föroya Bjór, som samtidig tok over noen av merkevarene. I januar 2007 ble Restorffs Bryggjarí lagt ut for salg, og i august samme år ble også ølproduksjonen stoppet. Föroya Bjór tok over noen av ølmerkene, og Restorffs Bryggjarí, som et av de eldste bryggeriene i Danmark, ble nedlagt for godt.

Produkter
---------

* *Gull* (5,8 vol.%). Pilsener.
* *Jóla Gull* (5,8 vol.%). Svartøl. Til 2002.
* *Jólaøl*. Spesielt øl.
* *Jólatrøllið* (5,8 vol.%). Fra 2002.
* *Mungátt* (5,8 vol.%). Eksportøl.
* *Páska Bryggj* (5,8 vol.%). Svartøl.
* *Pilsnar* (4,6 vol.%). Pilsner.
* *Restorffs Gull* (5,7 vol.%). Bryggeriets mest solgte øl.
* *Restorffs Pilsnar* (4,6 vol.%). Fra 2002.
* *Silvur* (4,6 % vol.%). Lettøl. Til 2002.
* *Skansa Øl* (4,6 vol.%). Münchener.
* *Skarv* (5,8 vol.%). Münchener.
* *Tarvur Nýpilsnar* (4,6 vol.%). Pilsner. Fra 2002.
* *Vargur* (5,8 vol.%). Pilsner. Fra 2002.
* *Víkingur Ljóst Pilsnar* (2,6 vol.%). Lettøl.

Eksterne lenker
---------------

* Restorffs Bryggjarí hos *Beer Me!*

Portaler: Mat og drikke | Færøyene
**Rouba Mhaissen** (født 1988) er en syrisk-libanesisk økonom, forsker og aktivist som arbeider for menneskerettigheter på flere nivå. Hun er grunnlegger og leder av sivilsamfunnsorganisasjonen Sawa for Development and Aid (Sawa) som arbeider med å forbedre livssituasjonen til syriske flykninger i Libanon, med et særskilt fokus på barn og kvinner. Sawa driver en rekke prosjekter av og for flykninger, og tilbyr rådgivning, helsetjenester og alternativ grunnskoleutdanning. For målet til Sawa er å gi en helhetlig og integrert støtte til enkeltpersoner, gjennom deling av ferdigheter, kunnskap og ressurser; oppmuntre hverandre til å selvorganisere seg for å bygge sterke og vokale samfunn; fremme nettverk av solidaritet; og mobilisering for kollektiv handling på lokalt og internasjonalt nivå.

Rouba Mhaissen tok bachelorgraden i økonomi ved American University of Beirut. Hun tok senere en mastergrad i utviklingsstudier ved London School of Economics, og en doktorgrad i kjønns- og økonomisk utvikling ved School of Oriental and African Studies (SOAS) ved University of London. Hun har også to grader i eksponentiell[*klargjør*] teknologi fra Singularity University. Hun har undervist ved SOAS, University of London og ble senere foreleser ved American University of Beirut. 

I september 2019, ble Rouba Mhaissen tildelt Raftoprisen for hennes forsvar av menneskerettigheter til folk på flukt.

Priser og utmerkelser
---------------------

* 2019: Rafto Prize for Human Rights
* 2019: Vital Voices Global leadership Award for Human Rights
* 2017: The AUB Most Distinguished Alumni Award
* 2017: Forbes 30 Under 30 list for Policy and Law
* 2016: FCO Marsh Award for Peacemaking and Peacekeeping
* 2011: Queen Elizabeth Award

Referanser
----------

1. ↑  «Rouba Mhaissen». *The Rafto Foundation*. Arkivert fra originalen 3. mai 2021. Besøkt 3. mai 2021.
2. ↑  «SAWA for Development and Aid - EDUCATION, YOUTH, SPORT AND CULTURE - European Commission». *EDUCATION, YOUTH, SPORT AND CULTURE* **(engelsk)**. Arkivert fra originalen 3. mai 2021. Besøkt 3. mai 2021.

Eksterne lenker
---------------

* Mhaissen, Rouba og Hodges, Elena: Unpacking Return : Syrian Refugees' Conditions and Concerns, utgitt i februar 2019 av Sawa for Development & Aid. Besøkt 3. mai 2021
* Mhaissen, Rouba: COVID-19 and Syrian refugees in Lebanon : Relying on civil society once again, utgitt i juli 2020 av Friedrich-Ebert-Stiftung (Beirut). Besøkt 3. mai 2021.

  


|  |  |
| --- | --- |
| Oppslagsverk/autoritetsdata | VIAF **·** GND
 |
**Rottetortur** er en gammel torturmetode, som går ut på at en lar sultne rotter spise seg inn i vedkommendes mage levende og blir jaget inn i personen ved at dyrene selv blir påført smerter.

Historie
--------

"Rottefangehullet" var en del av Tower of London ifølge romersk-katolske skribenter fra Elisabethansk tid. "En celle under høyvannsmerket og fullstendig mørk" ville trekke til seg rotter fra Themsen etter hvert som tidevannet fløt inn. Fanger ville i noen tilfeller ha "flesk ... revet fra armer og bein".

Rottetortur ble brukt av flere sør-amerikanske militærdiktaturer: i Brasil under militærdiktaturet i 1964–1985, i Uruguay under militærdiktaturet i 1973–1985, i Chile under diktaturet under Augusto Pinochet (1973–1990), og i Argentina under perioden med argentinsk militærdiktatur (1976–1983). Rapporten til CONADEP i Argentina beskrev i detalj bruken av torturmetoden kjent som "recto-scope" (primært reservert for jødiske fanger) som besto av å føre levende rotter inn i offerets rektum eller vagina gjennom et rør. Amnesty International dokumenterte tilfellet av at en kvinne ble torturert av Chilensk CNI (National Information Center, etterfølgeren til DINA) i 1981, som beskrev det som å bli holdt i et rom fullt av levende rotter under avhør.

Den 16. oktober 2010 i Lakewood, New Jersey, ble det påstått at David Wax hadde truet kidnappingsofferet Yisrael Bryskman med rottetortur med mindre han godtok å gi kona si et *get* (jødisk skilsmissedokument). Han ble dømt til sju års fengsel for i bidra til kidnapping.

Referanser
----------

1. ↑  *The Pictorial History of England*. Harper & Brothers. 1848.
2. ↑  (December 10, 2014) "Brazil president weeps as she unveils report on military dictatorship’s abuses", *The Guardian*
3. ↑  Grupo de denuncia de la violencia sexual sufrida durante el terrorismo de Estado (2014). *Vivencias del horror. Tortura sexual en las cárceles de Uruguay*. Irrendentos Libros Mal:In lang
4. ↑  Simmons, Elizabeth (2009). *Torture Under Pinochet's Regime*. s. 12.
5. 1 2  *Nunca Más (Never Again); Report of CONADEP*. 1984.
6. ↑  *Chile: Evidence of torture: an Amnesty International Report*. London (Amnesty International Publications) 1983, pp. 35–37
7. ↑  Shaer, Matthew (September 2, 2014) "Epstein Orthodox Hit Squad", *GQ*
8. ↑  (January 13, 2016) "NJ Couple Sentenced For Helping Jewish Divorce Ring", *The Times of Israel*
***Gloriana*** er en opera i tre akter med musikk av Benjamin Britten. Librettoen av William Plomer bygger på historiske hendelser.

Historie
--------

Operaen ble skrevet for Elizabeth IIs kroning og ble oppført første gang i 1953 i Royal Opera House i London. Det blir imidlertid sagt at dronningen ble skuffet.

Handling
--------

Den handler om relasjonen mellom Elisabeth I og jarlen av Essex. Dansene i andre akten framføres iblant separat.

### Akt 1

Mountjoy vinner under en ridderturnering. Essex utfordrer ham til duell og blir skadet. Dronningen skjenner på dem for at de er sjalu. Cecil informerer dronningen om en affære mellom Penelope og Mountjoy. Essex gjør kur til dronningen med å spille lutt og får tillatelse til å angripe den irske rebellen Tyrone. Dronningen ber om styrke.

### Akt 2

Et maskeradeball holdes til ære for dronningen. Mountjoy og Penelope treffes i hagen. Essex kritiserer dronningen for at hun forhindrer hans militære planer. Hoffet danser danser der danserne kastes opp i luften. Damene drar seg tilbake. For å straffe lady Essex for at hun bærer en for overdådig drakt, bærer hun den selv. Essex utnevnes til Lord Deputy of Ireland.

### Akt 3

Essex forhandler fram en våpenhvile med Tyrone og ruser inn i dronningens omkledningsrom for å meddele nyhetene. Dronningen, som holder på å kle seg, utsteder en ordre om at han skal gripes for sin uforskammethet, men han flykter og forsøker å samle en armé mot dronningen. Han tas til fange og dømmes. Cecil tror att dronningen skal benåda Essex. Penelope, Lady Essex og Mountjoy støtter dette, men det får bare dronningen til å opptre hardere og hun skriver under på hans dødsdom. 

### Kilder

* Gammond, Peter (1982). *Opera-handbok* **(svensk)**. Göteborg: Wezäta. s. 44. ISBN 91-8507491-8.  [libris 7745312]

Eksterne lenker
---------------

* Gloriana - The Courtly Dances av The Burgess Hill Symphony Orchestra
* Gloriana hos classical.net
**1.** Luftinntak  
**2.** Kompresjon  
**3.** Brenselinnsprutning  
**4.** Flammeholder  
**5.** Brennkammer  
**6.** Dyse  
**7.** Utløp
En **ramjet** er en type jetmotor som ikke har forturbin eller kompressor, og i stedet benytter motorens hastighet relativt til luften rundt for å komprimere luften for å kunne opprettholde en effektiv forbrenning i brennkammeret. En ramjet-motor kan derfor ikke starte fra stillestående, den krever høy hastighet, ofte overlydsfart, for å starte. På grunn av dette benyttes den hovedsakelig i raketter, robotvåpen og granater som drives opp til høy hastighet på annet vis. Den benyttes også i visse fly, for eksempel SR-71 Blackbird, der luft passerer utenfor jetmotoren og føres direkte inn i etterbrennkammeret.

Konstruksjon
------------

### Innløp

Ramjetmotorer utnytter det høye dynamiske trykket i luften som strømmer mot innløpet. Et effektivt innløp gjenvinner så mye som mulig av fristrømmens stagnasjonstrykk til en økning av det statiske trykk i luften som strømmer inn i brennkammeret. Majoriteten av alle ramjets benyttes i overlydshastighet og anvender en eller flere koniske eller skjeve støtbølger, fulgt av et normalstøt for å bremse opp den innstrømmende luften til underlydshastighet og øke det statiske trykket.

### Brennkammer

Brennkammerets oppgave er å øke temperaturen til luften for å akselerere den ut gjennom dysen. Denne temperaturøkning skjer under i stort sett konstant trykk. Ved at ramjeten ikke har turbin så finnes det ingen direkte begrensning på forbrenningstemepraturen som i en turbojetmotor; dette gjør at man kan benytte en støkiometrisk brenselsluftblanding i stedet for en blanding med luftoverskudd. For å stabilisere forbrenningen i brennkammeret skjer det vanligvis bak en slags flammeholder.

|  |  |
| --- | --- |
| Oppslagsverk/autoritetsdata | Encyclopædia Britannica **·** GND **·** LCCN
 |
**Halden Storband** ble stiftet i 1960 under navnet Frank Nygaards Orkester og er ett av landets eldste storband.[] Musikerne kommer fra flere av østfoldbyene og spiller musikk fra hele storbandjazzens historie, fra 1930-tallet og frem til i dag.

En vinterkveld i 1960 møttes en del lokale jazzinteresserte musikere i *Berga selskapslokaler* på toppen av Busterudkleva i Halden. Initiativtager Kjell Norman-Pedersen hadde luftet ideen om å starte storband for Frank Nygaard, daværende divisjonsmusiker og dansemusiker. Med Nygaard som musikalsk leder og Norman-Pedersen som administrativ leder var Frank Nygaards orkester stiftet. Allerede 11. mars samme år ble første konsert avholdt i Arbeidersamfunnets sal.

Bandets notearkiv er svært omfangsrikt og teller over 1000 arrangement, ordnet i egenproduserte pappmapper. Det inneholder alt fra nyere arrangementer til håndskrevne arrangementer gjort av både Frank Nygaard og Kjell Norman-Pedersen. Ikke minst Norman-Pedersen stod for en betydelig produksjon av det som kan kalles storbandsmusikkens standarrepertoar. Særlig Frank Sinatras mange slagere fra 1960-tallet har bandet et fyldig utvalg av, alle fra Normann-Pedersens penn. I 1993 ga Halden Storband ut CD-en '*round midnight* med Grethe J. Kruse som sangsolist .

Gjennom årene har mange norske og utenlandske solister og vokalister vært gjester på konserter med Halden Storband: Ditlef Eckhoff (1975), Jan Thoresen (1975), Frode Thingnæs (første gang i 1976), Georgie Fame (1988), Lasse Samuelsson, Arne Domnerus, Rich Matteson og Lasse Lindgren. I 1999 og 2003 fremførte bandet «Duke Ellingtons Sacred Concert No 2» sammen med stort kor i Halden, Fredrikstad og Sarpsborg med Hanne Haugsand som solist.

Bandets musikalske ledere har vært Frank Nygaard, Svein Osa, Sissel Meinseth, Tommy Bakkelund og Bjørn Ingvaldsen.

Halden Storband har mottatt Halden Arbeiderblads Sang- og Musikkpris og Halden Sparebanks Ærespris. I 2005 ble Halden Storband valgt til Årets Storband av Østnorsk Storbandforening på vegne av Norsk Jazzforum og Østnorsk Jazzsenter.[]

Referanser
----------

1. ↑  Nasjonalbiblioteket: Norwegian Jazz Discography 1905-1998 - Halden Storband Besøkt 22. november 2015

Eksterne lenker
---------------

* Halden Storband - Offisielt nettsted

|  |  |
| --- | --- |
| Oppslagsverk/autoritetsdata | MusicBrainz
 |
**Rottneros** er et tettsted i Sunne kommune i Värmlands län i landskapet Värmland i Sverige. I 2010 hadde tettstedet 448 innbyggere. Navnet betyr «brølende munning» på oldnordisk.

De såkalte *Rottnerosverken* ble opprinnelig anlagt som jernverk på slutten 1600-tallet ved elven Rotna (på svensk Rottnan). Virksomheten ble endret til papirproduksjon på slutten av 1800-tallet, og i dag er Rottneros AB et børsnotert konsern med flere papirfabrikker. I nærheten ligger Rottneros jernbanestasjon.

Rottneros herregård stod modell for «Ekeby» i Gösta Berlings saga. Lucianatten 1929 ble den gamle herregården ødelagt i en voldsom brann. Den daværende eieren Svante Påhlsson (1882–1959) lot herregården oppføre på nytt, og anla Rottneros Park som en blomster- og skulpturpark rundt herregården, inspirert av de store parkene i Europa. I parken finnes også Nils Holgerssons eventyrpark og en MC-utstilling.

Stamfrändemonumentet
--------------------

Stamfrändemonumentet
I Rottneros står Stamfrändemonumentet, reist for å minnes de som innvandret til Värmland fra Finland og de som utvandret fra Värmland til Nord-Amerika. Monumentet er et relieff i granitt som forestiller Värmlands landskap, med inskripsjonen *TILL HUGFÄSTANDE AV SAMBANDET MED STAMFRÄNDER VÄSTANHAVS OCH ÖSTANHAVS*. En ørn av bronse sitter på toppen av monumentet. Både granittrelieffet og bronseørnen er lagd av den finske kunstneren Jussi Mäntynen og ble avduket 22. juni 1953.

Rottnafallet og Rottneros bruk

Referanser
----------

1. 1 2   (på sv) *Statistiska tätorter 2020, befolkning, landareal, befolkningstäthet per tätort*, Statistiska centralbyrån, 24. november 2021, Wikidata Q112914414,
2. ↑  «Sveriges tätorter 2010» (PDF). Statistiska centralbyrån. Arkivert fra originalen (PDF) 16. juni 2011. Besøkt 6. april 2016.

  


| * v
* d
* r
Sunne kommune i Värmlands län i Sverige |
| --- |
|  | Lysvik **·** Rottneros **·** Sunne **·** Uddheden **·** Västra Ämtervik |  |

|  |  |
| --- | --- |
| Oppslagsverk/autoritetsdata | Store norske leksikon **·** BIBSYS **·** VIAF **·** LIBRIS **·** GeoNames
 |
**Heidmanns gate**  (1-92) Gata går fra sentrumsgate Skappels gate til Hulda Garborgs gate i Ankerløkka, og har navnet sitt etter Eidsvollsmann, stortingsmann og amtmann Frederik Hartvig Johan Heidmann. Han satt i «en kommisjon som skulle ta stilling til opprettelse av kjøpsteder ved Mjøsa», der han sammen med professor Gregers Fougner Lundh ivret for at Storhamar var det stedet man burde anlegge kjøpstad. I første omgang ble han nedstemt, men han fikk igjennom forslaget sitt i 1848, og året etter ble Hamar grunnlagt. Heidmann regnes av Per-Øivind Sandberg som en av «en av byen Hamars "fedre"». Gata er den eneste i landet med dette navnet. 

Opphavlig gikk Heidmanns gate fra Brygga, men da jernbanen ble bygd mellom Brygga og Skappels gate ble det ikke bygd undergang. Heidmanns gate 1 og 2 ligger stadig nedenfor jernbanelinja, atskilt fra resten av gata. Heidmanns gate 2 er forøvrig en staselig villa som opphavlig ble kalt «Villa Ekely», og den ble bygd midt på 1800-tallet for fogd Johannes Bay.

Galleri
-------

* «Ekely», Heidmanns gate 2. Bygd midt på 1800-tallet. Foto: Jensens (2006)«Ekely», Heidmanns gate 2. Bygd midt på 1800-tallet. Foto: Jensens (2006)
* Skoletorvet på 1960-tallet Kirken over plassen er St. Torfinn katolske kirke, med Grønnegata foran. Den store blokken til høyre er Storhamargata 23, med Heidmanns gate foran.Skoletorvet på 1960-tallet Kirken over plassen er St. Torfinn katolske kirke, med Grønnegata foran. Den store blokken til høyre er Storhamargata 23, med Heidmanns gate foran.
* Storhamargata 32 , langs Heidmanns gate.Storhamargata 32 , langs Heidmanns gate.

Referanser
----------

1. ↑  «Søkeresultat: Heidmanns gate, Hamar.». *Posten.no*. Posten. Besøkt 16. januar 2022.
2. ↑  [ Slik blir den nye storbutikken på Storhamarsenteret: Embedsperson, Offiser og Politiker
Frederik Heidmann] Hamar Arbeiderblad

Eksterne lenker
---------------

* Gater og veger i Hamar på lokalhistoriewiki.no

|  |  |
| --- | --- |
| Oppslagsverk/autoritetsdata | Lokalhistoriewiki **·** Sentralt stedsnavnregister
 |
**Ettore Cunial** (født 16. november 1905 i Possagno i provinsen Treviso i Italia; død 6. oktober 2005 samme sted) var en kurieerkebiskop i den katolske kirke.

Liv og virke
------------

### Prest

Ettore Cunial ble presteviet den 7. juli 1929 ved erkebiskop Andrea Giacinto Bonaventura Longhin for bispedømmet Treviso. Etter kort tid ble han kalt til tjeneste i bispedømmet Roma.

I fire år var han rekror for Pontificio Seminario Romano Minore. I 1938 utnevnte utnevnte kardinal Francesco Marchetti Selvaggiani, generalvikar for bispedømmet Roma, ham til sogneprest i  *Santa Lucia alla Circonvallazione Clodia*, i Prati; dette var et nyopprettet sogn. Han tok seg av 20.000 innbyggere der, og viet dem all sin energi Han grunnla fire veldedige organisasjoner for å hjelpe befolkningen. Lokalbefolkningen ham kjærlig kallenavnet «Don Ettore». Under andre verdenskrig gjemte han jøder i kirkens lokaler.

### Biskop

I 1953 ble han utnevnt til titulærerkebiskop av *Soteropolis* og hjelpebiskop i Roma. Bispevielsen fulgte den 17. mai 1953 ved Clemente Micara, kardinalbiskop av *Velletri*; medkonsekratorer var Antonio Mantiero, biskop av Treviso, og kurieerkebiskop Luigi Traglia. Fra 1960 til 1972 var Ettore Cunial visegerent av bispedømmet Roma.

Ettore Cunial ble utnevnt av pave Paul VI i 1976 til vise-camerlengo. Først noen uker innen sin 99. fødselsdag fratrådte erkebiskop Cunial dette embedet, selv om den offisielle pensjonsalder for medlemmer av den romerske kurie var 75 år. I oktober 2004 innvilget pave Johannes Paul II hans avskjedssøknad. Hans etterfølger ble erkebiskop Paolo Sardi.

Etter kardinal Corrado Bafiles død i 2005 var erkebiskop Cunial den eldste levende biskop i den katolske kirke.

Episkopalgenealogi
------------------

Hans episkopalgenealogi er:

* Kardinal Scipione Rebiba (1504-1577)
* Kardinal Giulio Antonio Santori (1532-1602) \* bispeviet 1566
* Kardinal Girolamo Bernerio (1540-1611) \*1586
* Erkebiskop Galeazzo Sanvitale (1566-1622) \*1604
* Kardinal Ludovico Ludovisi (1595-1632) \*1621
* Kardinal Luigi Caetani (1595-1642) \*1622
* Kardinal Ulderico Carpegna (1595-1679) \*1630
* Kardinal Paluzzo Paluzzi Altieri degli Albertoni (1623-1698) \*1666
* Pave Benedikt XIII (1649-1730) \*1675
* Pave Benedikt XIV (1675-1758) \*1724
* Pave Klemens XIII (1693-1769) \*1743
* Kardinal Marcantonio Colonna (1724-1793) \*1762
* Kardinal Hyacinthe-Sigismond Gerdil (1718-1802) \*1777
* Kardinal  Giulio Maria della Somaglia (1744-1830) \*1788
* Kardinal Carlo Odescalchi (1785-1841) \*1823
* Biskop Eugène-Charles-Joseph de Mazenod (1782-1861) \*1832
* Kardinal Joseph Hippolyte Guibert (1802-1886) \*1842
* Kardinal François-Marie-Benjamin Richard de la Vergne (1819-1908) \*1872
* Kardinal Pietro Gasparri (1852-1934) \*1898
* Kardinal Clemente Micara (1879-1965) \*1920
* Erkebiskop *Ettore Cunial* (1905-2005) \*1953

Referanser
----------

1. ↑  www.catholic-hierarchy.org cunial, lest 26. april 2022

|  |  |
| --- | --- |
| Oppslagsverk/autoritetsdata | Catholic-Hierarchy
 |
En rammeløs skapmodul (skapstamme).
Innen møbelsnekring er en **rammeløs konstruksjon** en metode hvor selve flatpanelene på et møbelets stamme utgjør funksjonen som en bærende ramme, i stedet for å bygge en separat ramme. Flatpanenene brukt i slike konstruksjoner er vanligvis industrielt bearbeidet trevirke som sponplater, kryssfiner eller halvharde fiberplater i stedet for konvensjonell trelast. Rammeløs konstruksjon kan være et moderne alternativ til tradisjonell møbelkonstruksjon med ramme og panel.

Rammeløse møbler ble populære i Europa under den rakse oppbyggnigen etter 2. verdenskrig, og også derifra stammer 32 mm-systemet som ofte brukes i rammeløse konstuksjoner. Dette er svært vanlig i dag i reoler, skap og skuffer, eksempelvis til kjøkkenmøbler, garderobeskap, bokhyller, med mer. 32 mm-systemet brukes ofte også for installasjon av hengsler til dører, ekspansjonsbeslag til skuffer og uttrekkbare hyller, og for hyllebærere til hyller i reoler.

Rammeløse møbler kan lages og lages vanligvis uten frontramme, hvilket gir en større brukbar åpning på møbelets fremside. Platene som brukes er ofte sponplater dekket med et dekorativt høytrykkslaminat på flatene og med dekorative plastlister langs sidene. Rammeløs møbelkonstruksjon er vanlig på flatpakkede møbler.

Se også
-------

* Møbelkonstruksjon med ramme og panel
* Frontramme (møbler)
* Møbelsnekker

Referanser
----------

1. ↑  «Framed vs. Frameless Cabinets». Arkivert fra originalen 29. april 2018. Besøkt 28. april 2018.
Hullet i dammen, hvor vannet strømte ut.
Et nytt hull ble lagd med vilje for å hindre en ny katastrofe.
**Llyn Eigiau** er en innsjø i enden av Carneddau-fjellene i Snowdonia i Nord-Wales. Navnet *Eigiau* tror en kommer fra fiskestimer som en gang fantes her.

I 1911 ble det bygd en kilometerlang demning som var 11 meter høy på østsiden av innsjøen. Reservoaret skulle gi vann til kraftstasjonen i Dolgarrog, som gav strøm til aluminiumsverket som lå like ved. Da demningen ble bygd trakk den opprinnelige entreprenøren seg ut av prosjektet, og hevdet at det ble tatt snarveier i byggingen. Den 2. november 1925, etter at det hadde kommet over 600 mm nedbør på bare fem dager, brøt demningen sammen. Vannet rant ned til Coedty-reservoaret, og fikk denne demningen til å bryte sammen. En stor flodbølgje strømte nedover mot landsbyen Dolgarrog, og 17 mennesker mistet livet. En ny kraftstasjon ble bygd ved Dolgarrog i 1925.

I dag dekker innsjøen om lag 49 hektar, og er rundt 10 meter dyp. Med demningen intakt ville innsjøen ha vært dobbelt så stor. Vannet blir i dag ført inn i tunnel fra elven nedenfor Llyn Dulyn til innsjøen og en annen tunnel tar vannet videre fra Llyn Eigiau til Llyn Cowlyd.

Den største elven som renner ut i Llyn Eigiau er Afon Eigiau, en liten elv som renner ned fra Cwm Eigiau.

Utsiget fra Llyn Eigiau heter Afon Porth-llwyd og renner via Coedty-reservoaret under Pont Newydd i Dolgarrog, før hun munner ut i River Conwy.

Kilder
------

* Jones, Jonah (1987). *The lakes of North Wales*. Whittet Books Ltd.
* Roberts, Geraint (1985). *The Lakes of Eryri*. Gwasg Carreg Gwalch.
Flyfoto fra 1968.  Foto: Finn Kristian Brevig 
Flyfoto fra 2003.  Foto: Scandicraft  
**Honne** er en gård på Biri i Gjøvik kommune i Oppland.

Honne er en meget gammel gård, antagelig fra før vikingtiden. Navnet stammer fra *Hønne*, som kommer av *horn* eller *hjørne*, og dette peker videre på formen på åsryggen syd for gården. 

I skriftlige kilder finnes Honne (Horne) første gang nevnt i 1441 i et brev slik Gerhard Schøning omtaler fra sine reiser på 1700-tallet. Et gjennomgående trekk for gårdens historie er de stadige eierskifter. I 1661 var presten på Biri, Mads Ålborg, bruker av gården - men den var eid av herr Ole på Nes. I 1669 står imidlertid presten som gårdens eier. Hans enke, Hildeborg Christoffersdatter Handingmand, solgte så gården til Peder Iversen Fulseng (Fuglesang) fra Ringsaker.

Etter 1640 er det bare tre ganger at gården er overlatt fra far til sønn. Særlig hyppig var eierskiftene i tiden 1850 til 1920, da var det hele 12 forskjellige eiere på Honne, blant disse den siste direktøren på Biri glassverk, Christian de Seue. Biri kommune kjøpte Honne i 1920 og foretok en større utparsellering. Etter at Biri ble en del av Gjøvik i 1964, er mesteparten av jorda på Honne lagt ut til kommunalt tomtefelt, og med dette ble det definitivt slutt på Honne som selvstendig gardsbruk.

I 1968 mottok Skogbrukets Kursinstitutt (Skogkurs) et tilbud fra Gjøvik kommune om å overta resten av Honne med påstående bygninger, mot å bygge et kurssenter på stedet.

I 1972 ble Skogbrukets Kurssenter på Honne i Biri innviet. Daværende landbruksminister Thorstein Treholt sto for den offisielle åpningen. Honne ble opprinnelig bygget for kursvirksomhet i skogbruket, og forskjellige organisasjoner i skogbruket er fremdeles eiere av Honne.

Gjennom de 45 årene som har gått er Honne bygget ut og modernisert i flere omganger. Skogbrukets Kursinstitutt (Skogkurs), som er hovedaksjonær i eiendomsselskapet og hotellet, har også kontorer på Honne.

I 1992 ble hotell- og konferansevirksomheten skilt ut i et eget selskap, og Honne drives siden som et frittstående hotell uten tilknytning til noen av de store hotellkjedene. I tillegg til kurs og konferanser, gjennomføres det forskjellige typer arrangement på hotellet som for eksempel bryllup og konserter.

Referanser
----------

1. ↑  Christiansen, G.E. (1939). *Gamle privilegerte norske glassverker og Christiania glasmagasin: Et bidrag til norsk industris historie*. Oslo: Aschehoug. s. 385.
2. ↑  «76. HORNE». *Biri-Snertingdal bygdebok. 3 : Ættebok*. Gjøvik: [s.n]. 1954. s. 208-210.
3. ↑  «Skogbrukets Kursinstitutt - 50 år i skogbrukets tjeneste» (PDF). Arkivert fra originalen (PDF) 12. mai 2013. Besøkt 2. november 2017.
4. ↑  Skogbrukets Kursinstitutt - 50 år i skogbrukets tjeneste

|  |  |
| --- | --- |
| Oppslagsverk/autoritetsdata | VIAF
 |
**Hongshui He** (kinesisk: 红水河) er en stor elv i Den autonome regionen Guangxi i Sør-Kina. Den er en av de viktigste elvene i nedbørfeltet til Xi Jiang, som igjen er en kildeelv til Zhu Jiang (Perlefloden). Siden den renner gjennom et område med røde bergarter er elvevannet farget rødbrunt, derav navnet *Hongshui* («Rødt vann»).

Hongshui dannes ved samløpet av elvene Beipan Jiang og Nanpan Jiang, dvs. den nordlige og sørlige elven, ved grensen mellom Guizhou og Guangxi. Derfra flyter den i sørøstlig retning. I prefekturet Laibin, sentralt i Guangxi, møter elven Liu Jiang som kommer fra nord, og danner Qian Jiang som fortsetter østlig mot Xi Jiang og Perlefloden.

På Hongshui er det bygget ti store demninger som gir elektrisk kraft og flomkontroll.

Ifølge *Beijing Review* har Hongshui 300 grunner som hindrer navigering med lasteskip. Området ved elvebankene er rikt på kull og mineraler, og det foreligger planer om å gjøre elva til en «gyllen vannvei» ved å åpne opp for fartøyer opp mot 500 tonn.

Referanser
----------

1. ↑  «Harnessing the Hongshuihe -- Beijing Review». *www.bjreview.com.cn*. Besøkt 16. august 2020.

Eksterne lenker
---------------

* (en) Hongshui River – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** GeoNames
 |
**Fiat 124** (1966–76) er en liten familiebil fra italienske Fiat. Den erstattet Fiat 1300 og Fiat 1500, og ble Årets Bil i Europa 1967 for romslig interiør, avansert understell, skivebremser og lav vekt.

**124 Berlina** (1966–76, 1,5 mill. eks.) hadde en 1,2-liters rekkemotor med fire sylindre og overliggende kamaksel, på 65 hestekrefter. **Familiare** var en stasjonsvogn. **124 Special** fra 1968 hadde 1.5-liters motor og **124ST** 1,4-liter eller 1,6 liter. Sedanen ble i 1974 erstattet med Fiat 131. 

En forlenget og mer luksuriøs utgave av 124 ble lansert i 1967 under navnet Fiat 125. 

**124 Sport Coupé** (1967–75, 300 000 eks.) var tegnet av Fiat selv og bygd på samme understell som sedanen.

**124 Spider** (1967–85, 200 000 eks.) var tegnet og bygd av Pininfarina. Etter 1975 kun solgt i USA, og fra i 1982 produsert av Pininfarina som **Pininfarina Spidereuropa** frem til 1985, også som **Volumex (VX)** med kompressor. Relansert i 2016 som Fiat Spider (2016).

Den ble også produsert i 17 332 954 eksemplarer frem til 2012 som Lada 2101-2107 ved flere fabrikker i det tidligere Sovjet og i dagens Russland. Indiske Premier Auto solgte den fra 1986 som **Premier 118NE** frem til 2001. Spanske Seat laget den frem til 1980, også som stasjonsvogn, mens bulgarske Pirin-Fiat (1967–71), tyrkiske **Tofaş Murat 124** (1971–77, 134 867 eks), koreanske **Fiat-KIA 124** (1970–85) og **Lada-Egypt** (2000–07, 9000 eks.)

* serie 1 berlina serie 1 berlina
* 124 S i 1972 124 S i 1972
* Familiare, 1974 Familiare, 1974
* spiderspider
* spider VX, 1985 spider VX, 1985
* coupe, 1969 coupe, 1969
* Sport coupe 1972 Sport coupe 1972

Eksterne lenker
---------------

* (en) Fiat 124 – kategori av bilder, video eller lyd på Commons Rediger på Wikidata
Chevron B16 sportsbil introdusert 1969.
**Chevron Cars Ltd** er en britisk produsent av konkurransebiler, grunnlagt i Bolton i Manchester i 1965.

Historie
--------

Selskapet ble grunnlagt av racerbilisten Derek Bennett, som bygde og konkurrerte med sine egne Clubman-biler. Chevrons første produkter var kun Clubman-biler, men snart kom sportsbiler og formelbiler for Formel 2, Formel 3 og Formel 5000. Peter Gethin vant Race of Champions i 1973 med en Chevron F5000 og selskapet hadde sine største framganger på 1970-tallet. Bennett ble utsatt for en ulykke med en hangglider i 1978 og to år senere gikk Chevron konkurs. Flere av selskapets medarbeidere gikk over til Maurer Motorsport, men Chevron Cars ble rekonstruert og bygger fortsatt biler.

Historisk racing
----------------

Chevron B16 er i dag meget populær innen historisk racing og etterspørselen har gjort at det i dag finnes flere virksomheter som bygger nye biler til interesserte kunder, bygger bare etter den originale spesifikasjon.

Galleri
-------

* Chevron B17B.Chevron B17B.
* Chevron B21.Chevron B21.
* Chevron B36.Chevron B36.
* Chevron B42 Formel 2.Chevron B42 Formel 2.
* Chevron B43Chevron B43
* Chevron GR8.Chevron GR8.

Referanser
----------

1. ↑  Chevron Cars Ltd, hämtad 2011-04-12

Eksterne lenker
---------------

* Chevron Racing Ltd. (en)
**Llyfr coch Hergest** eller **Hergests røde bok** er et av de mest betydningsfulle walisiske manuskripter fra middelalderen. Det inkluderer både prosa og poesi og ble skrevet en gang i tidsrommet 1382–1410. Verket blir nå oppbevart på Jesus College, Oxford (*MS 111*) etter at det ble gitt som en gave av presten Thomas Wilkins i 1701.

Et av flere avskrivere som har bidratt på dette manuskriptet (MS 111) har blitt identifisert som Hywel Fychan fab Hywel Goch av Buellt. Man kjenner til at han har arbeidet for Hopcyn ap Tomas ab Einion (ca. 1330 – etter 1403) av Ynysforgan i Swansea, og det er mulig at manuskriptet ble satt sammen for ham. Manuskriptets navn er avledet fra det faktum at det er innbundet i rødt lær og for dets forbindelse til stedet Hergest Court (Plas Hergest) i Herefordshire i grenseområdet mellom England og Wales fra rundt 1465 og til begynnelsen av 1600-tallet.

Den første delen av manuskriptet inneholder prosa, inkludert Mabinogion som også er en del av manuskriptets kilder (det andre er *Llyfr Gwyn Rhydderch* eller *Rhydderchs hvite bok*), andre fortellinger, historiske tekster (inkludert en walisisk oversettelse av Geoffrey av Monmouths *Historia Regum Britanniae*), og andre forskjellige tekster inkludert en serie av walisiske triader (folklorer). Resten av manuskriptet inneholder poesi, spesielt fra perioden for hoffpoesi kjent som *Gogynfeirdd* eller *Beirdd y Tywysogion* eller *Prinsenes poesi*.

Manuskriptet inneholder også en samling av urtelegemidler assosiert med Rhiwallon Feddyg, grunnleggeren av et middelalderdynasti som varte i over 500 år – *Legene fra Myddfai*.

J.R.R. Tolkien lånte tittelen *Hergests røde bok* for sin egen fiktive *Westmachs røde bok*, en tenkt legendarisk kilde for Tolkiens fortellinger.

Litteratur
----------

* 'Red book of Hergest'. In Meic Stephens (Ed.) (1998), *The new companion to the literature of Wales*. Cardiff : University of Wales Press. ISBN 0-7083-1383-3.
* Parry, Thomas (1955), *A history of Welsh literature*. Translated by H. Idris Bell. Oxford : Clarendon Press.

Eksterne lenker
---------------

* Red Book of Hergest, or Jesus College MS 111, is part of the Early Manuscripts at Oxford University digitisation project; reprints relevant section of Historical Manuscripts Commission, *Report on manuscripts in the Welsh language*, vol. II part I, (London, 1902), describing the MS and its contents; *Gives access to colour images of the entire manuscript*.
* Mary Jones, *Celtic Encyclopedia*: Llyfr Coch Hergest (entry on manuscript)
* Mary Jones, *Celtic Literature Collective*: Llyfr Coch Hergest (contents & translations)
* *British Medical Association – Wales & Medicine*

|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** GND **·** LCCN
 |
**Fiat 600** (1955–69) var en liten familiebil fra italienske Fiat, produsert i nesten 2,6 millioner eksemplarer ved fabrikkene utenfor Torino. Den overtok for Fiat Topolino.

Bilen var tegnet av Dante Giacosa og ble den første Fiat med hekkmotor (montert bak), på 0.663 liter og rundt 35 hestekrefter. Giacosa tegnet også "lillebror" Fiat 500 som kom i 1957.

Startutgaven **600** var en 2-dørs 4-seter med tak. **600 Multipla** (1956–1965, 243 000 eks.) kunne fås som 6-seter, 5-seter og drosje, men hadde samme motor. **Marinella** fra designhuset Fissore hadde ingen dører (åpent) og to benker med plass til 6. **600T** (1960–68) var mer som en van.

Omtrent samme bilen ble laget i andre land som Seat 600 (Spania, 800 000 eks.), Neckar Jagst og Fiat 600 (Tyskland, 170 000 eks.), Zastava 750 (Jugoslavia), Fiat 600 R (Argentina, Uruguay og Chile 1960–82). Zaporoset (Sovjetunionen) er tydelig inspirert av Fiat 600.

* 600
* Multipla
* Marinella
* 600T
* 
* Ghia Jolly


|  |  |  |  |  |
| --- | --- | --- | --- | --- |
| 

|  |  |  |  |
| --- | --- | --- | --- |
|   | Search Wikimedia Commons |   |  Wikimedia Commons har media  relatert til (kategori): ***Fiat 600*** 
 |

 |

Referanser
----------

1. ↑  Jason Torchinsky, *A little tribute to an overshadowed big brother* fra bilbladet Jalopnik den 1. september 2014.
2. ↑  Fiat Multipla fra microcarmuseum.
3. ↑  Benny Christiansen, *Fiat 600 T: Denne har du neppe sett maken til* fra TV2/Broom den 21. februar 2011.
**Children's Health Defense** er en organisasjon etablert av Robert F. Kennedy jr. i 2016, først under navnet *World Mercury Project*.

Organisasjonens opprinnelige fokus var en påstått forbindelse mellom kvikksølv i vaksiner og autisme. Det finnes ikke vitenskapelig belegg for en slik sammenheng. Senere har også andre konspirasjonsteorier blitt spredt av organisasjonen, herunder at det er helseskadelig å tilsette fluorider i drikkevann, at elektromagnetisk stråling fra bl.a. mobiltelefoner og trådløse nett er helsefarlig, samt generell motstand mot vaksiner og legemiddelindustrien.

Både organisasjonen og grunnleggeren har flere ganger blitt utestengt eller sensurert fra sosiale medier grunnet massiv spredning av feilinformasjon.

Da to barn i 2018 døde på Samoa fordi vaksinene de fikk ved en feil var blitt blandet med et legemiddel, brukte Children’s Health Defense dette for å spre mistillit til barnevaksinasjonsprogrammet. Da det ble snart klart at dødsfallene skyldtes en menneskelig feil og ikke vaksinene, men organisasjonen endret likevel ikke sitt budskap. Robert F. Kennedy jr. besøkte også Samoa, og vaksinasjonsdekningen sank dramatisk. Resultatet av dette ble et massivt utbrudd av meslinger som tok 83 menneskeliv, i hovedsak uvaksinerte småbarn. Children’s Health Defense sendte da brev til landets statsminister og ba ham undersøke om epidemien kunne være forårsaket av vaksinasjon.

Da Covid-19 spredte seg i Europa ble det opprettet en europeisk avdeling av Children’s Health Defense.

I 2021 publiserte organisasjonen en film med tittelen *Medical Racism: The New Apartheid* hvor det ble hevdet at vaksinasjonskampanjen mot Covid-19 i virkeligheten var et medisinsk eksperiment på mørkhudede. I filmen hentes det også frem eldre konspirasjonsteorier om vaksiner, som at det er en sammenheng mellom MMR-vaksinen og autisme.

Referanser
----------

1. ↑  «RFK Jr. Kicked off Instagram for Vaccine Misinformation». *Snopes*. 11. februar 2021.
2. ↑  «Anti-vaxxers and Russia behind viral 5G COVID conspiracy theory». *Alliance for Science*. 8. april 2020.
3. ↑  «Fact check: Are COVID-19 vaccines causing deaths?». *DW*. 5. februar 2021.
4. ↑  «Social media hosted a lot of fake health news this year. Here's what went most viral.». *NBC News*. 29. desember 2019.
5. ↑  «Facebook Sued By Children’s Health Defense for Censoring its Posts». *Law Street Media*. 18. august 2020.
6. ↑  «Measles outbreak spurred by anti-vaxxers shuts down Samoan government». *Ars Technica*. 12. desember 2019.
7. ↑  «Anti-vaccination advocates double down as measles kills 50 Samoan children». *RACGP*. 2. desember 2019.
8. 1 2  «Deadly measles outbreak hits children in Samoa after anti-vaccine fears». *Washington Post*. 27. november 2019.
9. ↑  «Samoa’s measles reversal offers stark warning for Covid-19 pandemic». *Irish Times*. 28. april 2021.
10. ↑  «An Anti-Vaccine Film Targeted To Black Americans Spreads False Information». *NPR*. 8. juni 2021.
11. ↑  «RFK Jr. Video Pushes Known Vaccine Misrepresentations». *FactCheck.org*. 11. mars 2021.